Ի՞նչ է կատարվում մեր կենտրոնում: Ուսումնասիրելով թե՛ մեր անձնական, թե՛ միջազգային փորձը՝ երեխաներին հետազոտելիս կիրառում ենք յուրահատուկ աշխատելաոճ: Նախ և առաջ կատարվում է շատ լուրջ հոգեբանական աշխատանք: Մինչ հետազոտությունը սկսելը շփվում ենք երեխայի հետ ավելի անմիջական ձևով՝ վերացնելով վախը բժշկից և սպիտակ համազգեստից: Կենտրոնում ունենք նաև փոքրիկ տոմոգրաֆ, որը ցուցադրելով երեխաներին բացատրում ենք, թե ինչպիսի կառուցվածք ունի սարքը, ինչպես է պառկելու ներսում և այլն: Երբեմն բժիշկը մինչ հետազոտությունը երեխային ուղեկցում է հետազոտման սենյակ, որպեսզի նա տեսնի, թե ինչպես է իրականացվում հետազոտությունը: